
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat  raportul asupra propunerii legislative pentru modificarea şi completarea Legii 47/1992 privind organizarea şi funcţionarea Curţii Constituţionale, trimisă spre dezbatere, în fond, Comisiei juridice, de disciplină şi imunităţi, cu adresa nr. Pl - x 335/2019  şi înregistrată cu nr. 4c-13/702 din 23 septembrie 2019.
                  În raport de obiectul şi conţinutul său, iniţiativa legislativă face parte din categoria legilor organice. 
	PREŞEDINTE,
Nicuşor HALICI

RAPORT

asupra propunerii legislative pentru modificarea şi completarea Legii 47/1992 privind organizarea şi funcţionarea Curţii Constituţionale
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi, cu adresa  nr. Pl - x 335/2019  şi înregistrată cu nr. 4c-13/702 din 23 septembrie 2019, a fost sesizată cu dezbaterea pe fond a propunerii legislative pentru modificarea şi completarea Legii 47/1992 privind organizarea şi funcţionarea Curţii Constituţionale.
Camera Deputaţilor este prima Cameră sesizată, în conformitate cu prevederile art. 75 alin. (1) din Constituţia României, republicată şi ale art.92 alin.(8) pct.2  din Regulamentul Camerei Deputaţilor, republicat, cu modificările şi completările ulterioare.
Consiliul Legislativ, prin avizul nr.809 din 13 septembrie 2019, a avizat favorabil iniţiativa legislativă, cu observaţii şi propuneri.
Propunerea legislativă are ca obiect de reglementare modificarea şi completarea Legii nr.47/1992. Potrivit iniţiativei, deciziile Curţii Constituţionale adoptate în cazul soluţionării obiecţiilor de neconstituţionalitate referitoare la anumite categorii de legi organice, precum şi în cazul soluţionării conflictelor juridice de natură constituţională dintre autorităţile publice ar urma să fie adoptate cu votul a două treimi din numărul total de judecători ai Curţii Constituţionale. Totodată, se introduc dispoziţii referitoare la cazurile de incompatibilitate a judecătorilor instanţei de contencios constituţional.
În conformitate cu prevederile art.61 din Regulamentul Camerei Deputaţilor, republicat, cu modificări şi completări, membrii Comisiei au examinat iniţiativa legislativă, expunerea de motive  şi  avizul Consiliului Legislativ  în şedinţa din 22 octombrie 2019. La şedinţa Comisiei juridice, de disciplină şi imunităţi au fost prezenţi conform listei de prezenţă. 

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea şi completarea Legii 47/1992 privind organizarea şi funcţionarea Curţii Constituţionale.
În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,
Nicuşor HALICI                          
	SECRETAR,

Alina Elena TĂNĂSESCU


	Consilier parlamentar,

Silvia Olaru

